Eredetileg Paris és Nicky Hilton is szerepeltek volna a Szex és New York sorozatban
Végül nem jelentek meg a forgatáson.
Paris Hiltonnak és húgának, Nicky Hiltonnak felájanlottak egy-egy mellékszerepet még a sorozat forgatásakor. A tervek szerint Samatha szomszédjai lettek volna abban az epizódban, amikor a karakter új lakásba költözik és összetűzésbe keveredik a transzvesztitákkal. Nicky Hilton a Mirrornak elmesélte, élete legnagyobb hibájának tartják nővérével, hogy kihagyták a lehetőséget.

  Úgy volt, hogy Parisszel Los Angelesbe repülünk a forgatásra, de lekéstük a gépet. Igazából annyira rettegtünk, hogy mit fognak szólni a készítők, hogy inkább fel se hívtuk őket. Megszállottja voltam a sorozatnak, imádom, ezért sose bocsátom meg magunknak, hogy nem értünk oda időben.
Szórakozás